 Na SAMMY WAWERU  SERIKALI imetangaza kwamba Ijumaa, Aprili 21, 2023 itakuwa siku ya likizo ili kuungana na jamii ya Waislamu kuadhimisha Sikukuu ya Idd-Ul-Fitr.  Idd-Ul-Fitr ni sherehe inayoandaliwa kila mwaka na Waislamu kote ulimwenguni, baada ya mfungo wa siku 30 wa Ramadhan. Huandaliwa baada ya mwezi kuonekana. Kupitia tangazo la Gazeti Rasmi la Kiserikali, Waziri wa Usalama wa Ndani Prof Kithure Kindiki alitangaza kuwa Ijumaa itakuwa Sikukuu, kwa minajili ya maadhimisho hayo. “Umma unafahamishwa kuwa Waziri wa Usalama wa Ndani na Mikakati ya Serikali ya Kitaifa chini ya mamlaka aliyopewa kupitia Kipengele cha 2(1) cha Sheria ya Likizo ya Umma, anatangaza kuwa Ijumaa, Aprili 21, 2023 itakuwa Sikukuu kuadhimisha Idd-Ul-Fitr,” linaelezea tangazo hilo la Jumatano. Siku hiyo maalum, jamii ya Waislamu huandaa karamu ya mlo ambapo husherehekea na kila aliye karibu. You can share this post!  Be our fan Follow us Join us Subscribe our newsletter to stay updated © Copryright 2023 Taifa Leo. All Rights Reserved  